CELEX: 62013FN0090
Language: hr
Date: 2013-09-18 00:00:00
Title: Predmet F-90/13: Tužba podnesena 18. rujna 2013. — ZZ protiv Komisije

25.1.2014   
            
            
               HR
            
            
               Službeni list Europske unije
            
            
               C 24/40
            
         Tužba podnesena 18. rujna 2013. — ZZ protiv Komisije
   (Predmet F-90/13)
   2014/C 24/74
   Jezik postupka: talijanski
   
      Stranke
   
   
      Tužitelj: ZZ (zastupnik: L. Mansullo, odvjetnik)
   
      Tuženik: Europska komisija
   
      Predmet i opis spora
   
   Poništenje odluke o odbijanju zahtjeva tužitelja kojom traži naknadu štete zbog navodne povrede njegova prava na povjerljivo postupanje koje je povrijeđeno na način da je tuženik, dopis koji se odnosio na njegov slučaj, dostavio odvjetniku koji ga nije zastupao.
   
      Tužbeni zahtjevi tužitelja
   
   
               —
            
            
               poništiti odbijanje zahtjeva od 26. listopada 2012., bez obzira na oblik u kojem je doneseno, koji je tužitelj podnio Komisiji i koji je ona uredno zaprimila;
            
         
               —
            
            
               poništiti odbijanje zahtjeva od 4. srpnja 2012., bez obzira na oblik u kojem je doneseno, koji je tužitelj podnio Komisiji i koji je ona uredno zaprimila;
            
         
               —
            
            
               poništiti odbijanje pritužbe od 26. rujna 2012. protiv odluke o odbijanju zahtjeva od 9. ožujka 2012, koju je tužitelj podnio Komisiji i koju je ona uredno zaprimila, bez obzira na oblik u kojem je doneseno;
            
         
               —
            
            
               poništiti dopis od 12. studenog 2012. koji nosi, gore desno na svojoj jedinoj strani, oznaku „HR.D.2/MB/ac/Ares(2012)1332162”;
            
         
               —
            
            
               poništiti dopis od 27. rujna 2012. koji nosi, gore desno na prvoj od svojih dvaju stranica, oznaku „Ref Ares (2012) 1131229-27/09/2012”;
            
         
               —
            
            
               poništiti odbijanje pritužbe od 10. ožujka 2013., bez obzira na oblik u kojem je doneseno;
            
         
               —
            
            
               poništiti odbijanje pritužbe od 2. siječnja 2013., bez obzira na oblik u kojem je doneseno;
            
         
               —
            
            
               ukoliko je potrebno, poništiti dopis od 29. travnja 2013. koji nosi, gore desno na prvoj od svojih triju stranica, oznaku „Ref. Ares(2013)977767 — 29/04/2013”;
            
         
               —
            
            
               naložiti Komisiji da tužitelju isplati iznos od 10 000,00 eura, zajedno s kamatama u visini od 10 % godišnje i s godišnjom kapitalizacijom, koje na taj iznos teku počevši od 28. veljače 2013. pa do dana isplate gore navedenog iznosa;
            
         
               —
            
            
               naložiti Komisiji da tužitelju isplati iznos od 25 000,00 eura, zajedno s kamatama u visini od 10 % godišnje i s godišnjom kapitalizacijom, koje na taj iznos teku počevši od 5. studenoga 2013. pa do dana isplate gore navedenog iznosa;
            
         
               —
            
            
               naložiti Komisiji snošenje troškova.